De republica Lacedaemoniorum (Xenophon)
De republica Lacedaemoniorum (Graece Λακεδαιμονίων Πολιτεία) est opusculum a Xenophonte Atheniensi, qui tum apud Lacedaemonios exsulabat, anno incerto scriptum, in quo instituta et mores Lacedaemoniorum laudat ac velut exemplum ad imitationem ceteris civitatibus Graecis proponit. Opinionem ipsorum Spartanorum ilius temporis secutus, Xenophon paene omnia illa instituta uni viro praestantissimo ingenio attribuit, id est legislatori Lycurgo, quam opinionem hodierni indagatores in historia antiqua verisimilem esse negant. Praeterea dum contraria ceteris civitatibus edixisse Lycurgum ostendere vult, saepe veritatem paulum distorquet.